Goa ööelu: Goa metsikust ööelust räägitakse legende. Neis pajatatakse hommikul rannal spontaanselt tekkivatest ja järgmise hommikuni kestvatest pidudest, psühhodeelse trance muusika seaduslikkuse piirimail balansseerivatest reividest, lõpututest valikuvõimalusest enese täis ja pärast tühjaks laadimisel. Goa öös leidub mõnusat äraolemist igale maitsele: võib ookeanirannas vaikses küünlavalguses einestada või liituda pidutsejate hordidega Baga rannas ja hommikuni mööda baare tuuritada.  Alkohol on odav ja seda  pakutakse kõikjal. Kohalikul palmipuupuskaril fenil on oma austajaskond, alalhoidlikumad öhe sukeldujad piirduvad õlle või musta rummiga. Kõige selle möllu keskel tuleks meeles pidada, et Goa ei ole linn, ega ka mitte "vaimu seisund" - tegemist on pikkade vahemaadega osariigiga ja enne kui end peolainetesse heita, tuleks valmis mõelda, kuidas koduhotelli linade vahele jõuda.